
AVIZ

asupra propunerii legislative pentru modificarea unui articol din Legea nr. 1/1991 privind protecţia socială a şomerilor şi reintegrarea lor profesională

Cu adresa nr. 385 din 9 februarie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea unui articol din Legea nr. 1/1991 privind protecţia socială a şomerilor şi reintegrarea lor profesională.
In urma examinării, în şedinţa din data de 18 martie 1998, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- potrivit estimărilor făcute, reducerea cotei de contribuţie a angajatorului de la 5% la 4%, conduce în anul 1998 la o diminuare a veniturilor bugetului fondului pentru plata ajutorului de şomaj cu cca 680 miliarde lei, iar reducerea cotei de contribuţie a angajaţilor de la 1% la 0,5%, conduce la o micşorare a veniturilor  cu cca 280 miliarde lei;

- în bugetul general consolidat influenţa negativă ar fi de 960 miliarde lei ceea ce ar conduce la necesitatea reducerii cheltuielilor acestui buget pentru a nu se majora deficitul bugetar peste posibilităţile de finanţare  neinflaţionistă a acestuia.

